იციკ მოშე

იციკ მოშე (; დ. 31 დეკემბერი, 1959, საქართველოს სსრ) — საქართველო-ისრაელის ბიზნესპალატის პრეზიდენტი, „ისრაელის სახლის“ დამფუძნებელი და თავმჯდომარე. ორგანიზაცია, რომელიც აღმოსავლეთ ევროპაში ისრაელის "ჰასბარაზე" არის ორიენტირებული. წარსულში ის იყო ებრაული სააგენტოს წარმომადგენელი სსრკ-ის 5 ქვეყანაში (საქართველო, აზერბაიჯანი, უზბეკეთი, ყაზახეთი, ყირგიზეთი) და ამჟამად აქტიურად თანამშრომლობს ევროპაში "ისრაელის ევროპულ ალიანსის" ფარგლებში.

 ბიოგრაფია  
ის 1971 წელს, საქართველოდან ისრაელში ემიგრირდა მორწმუნე სიონისტ მშობლებთან — ანასთან და რეუვენთან ერთად. სწრაფი აბსორბციის პარალელურად, სწავლობდა ფეთახ თიკვას რელიგიურ სასწავლებელში, სადაც აირჩიეს მოსწავლეთა საბჭოს თავმჯდომარედ. საშუალო განათლების მიღების შემდეგ მსახურობდა ჯარში, საჰაერო დანაყოფში, სადაც მიიღო საპატიო ჯარისკაცის წოდება. უმაღლეს განათლებას დაეუფლა თელ-ავივის უნივერსიტეტში, სადაც დაამთავრა ორი პროგრამა — და მიიღო განათლების მეცნიერებებისა და ტექნოლოგიების ბაკალავრის ხარისხი."IG COB President Itsik Moshe". Israel-Georgia Chamber of Business website. 29 November, 2013 1987 წელს, საუნივერსიტეტო საქმიანობის ფარგლებში, ხელმძღვანელობდა სტუდენტურ გაერთიანებებს, იყო სტუდენტური გამოცემა „მეითარის“ რედაქტორი. 1982-1988 წლებში კითხულობდა ლექციებს IT-კოლეჯში და ხელმძღვანელობდა კომპანია Tadiran-ის ერთ-ერთ განყოფილებას. 

კომუნიკაციების განყოფილებაში კარიერული წინსვლის მიუხედავად, იციკ მოშემ 1988 წელს სამსახური დატოვა WUJS-ის (ებრაელი სტუდენტების მსოფლიო კავშირი) მიერ შეთავაზებული სიონისტური გამოწვევის სასარგებლოდ, ორგანიზაციის საბჭოთა კავშირში გაცნობის მიზნით. 1989 წელს, საბჭოთა რეჟიმის დროს, მან დააარსა WUJS-ის პირველი წარმომადგენლობა საქართველოს დედაქალაქში, თბილისში, ხოლო შემდეგ საბჭოთა კავშირის სხვა ქვეყნებში. აღნიშნული შეთავაზება მისთვის ერთგვარ სიონისტურ გამოწვევას წარმოადგენდა.

1989 წელს დაინიშნა ებრაული სააგნეტოს პირველ წარმომადგენლად საბჭოთა კავშირში და საქართველოში ხსნის საერთაშორისო ორგანიზაციის პირველ ოფიციალურ წარმომადგენლობას. 1992 წლამდე მართავდა ებრაულ სააგენტო „სოხნუთის“ წარმომადგენლობას კავკასიასა და ცენტრალურ აზიაში. 1994 წელს დაიკავა საერთაშორისო ორგანიზაციის — ებრაული სააგენტოს უმაღლესი თანამდებობა და ხელმძღვანელობდა ცენტრალურ წარმომადგენლობას მოსკოვში. ეს ოფისი ზედამხედველობდა დსთ-ს ყველა სხვა წარმომადგენლობას და წარმომადგენელს. 

1996 წლიდან იციკ მოშე არის საქართველო-ისრაელის ბიზნეს პალატის პრეზიდენტი. აღნიშნული ორგანიზაცია ფაქტობრივად, იქცა ორ ქვეყანას შორის კულტურული, ბიზნეს და საზოგადოებრივი კავშირების ხიდად. 2012 წელს საჯაროდ და მედიასაშუალებების პირდაპირი ეთერებით მან გააკრიტიკა გაეროს გენერალური ასამბლეის 67/19 რეზოლუცია, რომელსაც გაეროს წევრმა 138 ქვეყანამ მისცა ხმა. მან ასევე კრიტიკულად შეაფასა საქართველოში ისრაელის საელჩოს მუშაობა და ელჩს თანამდებობის დატოვება ურჩია, მისი თქმით, არაეფექტური საქმიანობის გამო."იციკ მოშე: მე რომ საქართველოში ისრაელის ელჩი ვიყო, თანამდებობას დავტოვებდი". ტაბულა. 3 დეკემბერი, 2012ამ გადაწყვეტილების შემდეგ გაჩნდა „ჰასბარას“ კამპანიის დაწყების იდეა.

2013 წელს დააარსა „ისრაელის სახლი“, რომელიც ემსახურება ისრაელის ჰასბარას პოლიტიკას ყოფილი საბჭოთა კავშირის ტერიტორიაზე და მიზნად ისახავს კავშირების განმტკიცებას მეგობარ სახელმწიფოებს შორის."იული ედელშტეინი – ისრაელის სახლის კონცეფციაზე: დასრულდა ის დრო, როდესაც ელჩები ოფისებში ჰალსტუხებით ისხდნენ და ეგონათ, რომ მათი აზრი საინტერესო იყო". მედიანიუსი. 26 დეკემბერი 2016. ამასთან, იკავებს ზემო გალილეას პრეისტორიის მუზეუმის მეგობართა ჯგუფის ხელმძღვანელის პოსტს და არის მიწვეული წევრი ქნესეთის ლობისა, რომელიც მიზნად ისახავს ისრაელ-არაბული სამშვიდობო პროცესის წარმატებით გადაწყვეტას.

2020 წელს იგი გახდა საერთაშორისო სავაჭრო პალატის (ICC Georgia) ვაჭრობისა და ინვესტიციების კომისიის თავმჯდომარე. ამავე წელს მას მიენიჭა 2 საერთაშორისო სერტიფიკატი ჰოლოკოსტის შესწავლის მხარდაჭერისა და ქვეყნებს შორის კავშირების განმტკიცებისთვის. პირველი იყო მადლობის სიგელი ქართულ-ამერიკული უნივერსიტეტიდან, ხოლო მეორე ჯილდო - საპატიო დოქტორის წოდება საქართველოს უნივერსიტეტიდან. 2021 წელს იგი აირჩიეს ისრაელის ევროპული ალიანსის (EAI) ვიცე-პრეზიდენტად. ასევე, 2021 წელს გამოიცა წიგნი „სიონიზმი დინების წინააღმდეგ“, რომელიც ეხება იციკ მოშეს 30 წლიან მოღვაწეობას სიონიზმთან, ჰასბარასთან და ქვეყნების კავშირთან დაკავშირებით. 

იციკ მოშე დაქორწინებულია ალის მოშეზე და ჰყავს ორი შვილი, იამით მოსკოვიჩი (მაღალტექნოლოგიური სპეციალისტი) და იანივ მოშე (ბიზნესმენი). 

 ინიციატივები და აქტივობები 
1975 წელს მან მოაწყო ახალგაზრდების მსვლელობა ქვეყნის ცენტრიდან ელონ მორეჰის დასახლებამდე. 1989 წელს მან დააარსა WUJS-ის პირველი ფილიალი საბჭოთა კავშირში. 1989 წელს ბატონმა მოშემ ჩაატარა ებრაელი სტუდენტების პირველი საერთაშორისო კონფერენცია ისრაელში, როგორც WUJS-ის საქმიანობის ნაწილი. კონფერენციაში პირველად მონაწილეობდნენ საბჭოთა კავშირის დელეგაციები.

1990 წელს მან დააარსა ებრაული სააგენტოს პირველი წარმომადგენლობითი ცენტრი საქართველოს საბჭოთა სოციალისტურ რესპუბლიკაში. 1990 წელს იციკ მოშემ მოაწყო პირველი ისტორიული კონფერენცია თბილისში, „რკინის ფარდის“ პერიოდში, როდესაც ამ ტიპის საქმიანობა აკრძალული იყო ტოტალიტარული საბჭოთა მმართველობის მიერ. კონფერენციას ესწრებოდნენ ებრაული ორგანიზაციების დელეგაციები საბჭოთა კავშირის 46 ქალაქიდან. 1990–1992 წლებში გაიხსნა ებრაული სააგენტოს ხუთი წარმომადგენლობითი ცენტრი FSU-ში (სამხრეთ კავკასია და ცენტრალური აზია). 1991 წელს მან მხარი დაუჭირა JDC-ის (წამყვანი გლობალური ებრაული ჰუმანიტარული ორგანიზაცია) ორი წარმომადგენლობითი ცენტრის დაარსებას კავკასიაში. 1993 წელს მან დააარსა ისრაელის მეგობრების ჯგუფი და ებრაული სააგენტო პოსტსაბჭოთა ქვეყნების ადგილობრივი მთავრობების მონაწილეობით. მას მხარდაჭერა ჰქონდა ისრაელის პრეზიდენტის ადმინისტრაციისგან, როდესაც პრეზიდენტი ხაიმ ჰერცოგი იყო. 1996 წელს იციკ მოშემ დააარსა საქართველოში პირველი ორეროვნული ბიზნეს პალატა, საქართველო-ისრაელის ბიზნესპალატა (ტურიზმი, ეკონომიკა და ისრაელის ინტერესების წარმომადგენლობა).

2013 წელს, ქნესეთის წევრებთან თანამშრომლობით, მან დააარსა ისრაელის სახლის საპილოტე პროექტი, რომელიც მოგვიანებით, 2016 წელს, გახდა EAI-ს - ისრაელის ევროპული ალიანსის წევრი. 2016 წელს მან ჩაატარა ჰასბარას პირველი საერთაშორისო ფორუმი თბილისში, სადაც მონაწილეობა მიიღეს ისრაელის მთავრობის, ქნესეთის და საქართველოს მთავრობის წარმომადგენლებმა სხვადასხვა საერთაშორისო ორგანიზაციებთან ერთად. გარდა ამისა, ის იყო ისრაელსა და საქართველოს შორის 20 ეკონომიკური ფორუმის ორგანიზატორი, რათა ხელი შეეწყო იერუსალიმისა და თბილისის მერიებს, ასევე სამთავრობო უწყებებს შორის თანამშრომლობისთვის, რათა გაღრმავებულიყო სამუშაო კავშირები საქართველოს პარლამენტსა და ქნესეთს შორის. მისი ინიციატივით დაიწყო მოლაპარაკებები ორ ქვეყანას შორის თავისუფალი ვაჭრობის შესახებ შეთანხმებაზე (FTA). 2017 წელს დაიწყო თანამშრომლობა ისრაელის სახლს, საქართველოს კულტურის სამინისტროსა და AEPJ-ს - ებრაული მემკვიდრეობის ევროპულ ასოციაციას შორის, რათა ხელი შეეწყო ებრაული მემკვიდრეობის პოპულარიზაციისთვის საქართველოში. ისრაელის სახლის კონცეფცია წარმატებით დაინერგა ევროპის ქვეყნებსა და საერთაშორისო ორგანიზაციებში. ისრაელის სახლის გახსნის დღიდან, მისი საქმიანობიდან გამომდინარე, ეს არის პოლიტიკური გეგმა საბოლოო მიზნის მისაღწევად - ისრაელის მთავრობის ხარჯების გარეშე მთელ მსოფლიოში 100 ჰასბარას წარმომადგენლობითი ცენტრის განვითარება. იციკ მოშე 2022 წელს აირჩიეს AEPJ-ის საბჭოს წევრად, 2022 წელს აირჩიეს EAI-ის საბჭოს წევრად, ასევე ორგანიზაციის ვიცე-პრეზიდენტად. 

2021 და 2022 წლებში საქართველოში იციკ მოშეს წინააღმდეგ რამდენიმე მკვლელობის მცდელობა ჩაიშალა IRGC-ის - ისლამური რევოლუციის გუშაგთა კორპუსის ქუდსის ძალების 400-ე დანაყოფის მიერ. ეს მცდელობები ისრაელის სახლის-ის საერთაშორისო აქტივობების გამო დაიწყო. დაკავებულ მკვლელს მიღებული ინსტრუქციის თანახმად, დავალება 7 ნოემბრამდე უნდა დაესრულებინა, რაც ისრაელის სახლის მიერ ანტისემიტიზმის წინააღმდეგ დაგეგმილი კონფერენციის დღე იყო.

 რესურსები ინტერნეტში 
 თბილისში იერუსალიმის დღე საზეიმოდ აღინიშნა. Georgian News. 18 მაისი 2015.
 ისრაელის სახლში ჰოლოკოსტისადმი მიძღვნილი გამოფენა და ბუკლეტის პრეზენტაცია გაიმართა. მედიანიუსი. 29 აპრილი 2014.
 იციკ მოშე: თუ ვიმუშავებთ კოორდინაციით, შესაძლებელია, ისრაელიდან დაინტერესება 2007 წლის დონეს დაუბრუნდეს. FrontNews. 17 იანვარი, 2014.
 იციკ მოშე: საქართველოს ეკონომიკის გადარჩენის გასაღები ელჩების ხელშია. iPRESS. 1 სექტემბერი, 2015.

 სქოლიო 

კატეგორია:დაბადებული 1959
კატეგორია:დაბადებული 31 დეკემბერი
კატეგორია:ცოცხალი ადამიანები